Man vas ná hy glo drie se geslagsdele afsny | Maroela Media
Man vas ná hy glo drie se geslagsdele afsny
'n Man is in China in hegtenis geneem nadat hy glo 'n stomp skeermes gebruik het om drie pasiënte in 'n verpleeghuis se testikels af te sny.
Die plaaslike media het Donderdag berig dat die man glo onder meer 'n 60-jarige verstandelik gestremde pasiënt gekastreer het. Hy het glo ook 'n testikel van twee bedlêende pasiënte, onderskeidelik 53 en 80 jaar oud, verwyder.
Die man het die drie slagoffers glo vasgebindvoor hy hul privaatdele met 'n stomp skeermes afgesny het. Die verdagte is glo ook 'n pasiënt by die verpleeghuis, maar ander pasiënte by die beweer hy is 'n verpleër. Plaaslike owerhede kon nie vir kommentaar bereik word nie, en die rede vir die aanval is nog onbekend.
Die Xinhua-nuusagentskap berig dat toestande in Chinese verpleeghuise vir bejaardes en gestremdes baie swak is weens 'n gebrek aan befondsing en goeie bestuur.